Po premjerje před lětomaj wotmě so wčera w Budyšinje pod hesłom „Łužica a serbska identita“ druhe fachowe schadźowanje wjesnjanostow a měšćanostow serbskeho sydlenskeho ruma Budyskeho wokrjesa.
Budyšin (SN/MWj). Spóznać w swojej komunje hódnotu zjawneje dwurěčnosće a sej wuwědomić, što hodźi so w tym nastupanju polěpšić, bě jedyn ze zaměrow fachoweho schadźowanja wjesnjanostow a měšćanostow serbskeho sydlenskeho ruma Budyskeho wokrjesa. W Röhrscheidtowej bašće zetka so wjace hač 20 zastupjerjow gmejnow a městow, mjez druhim wyšej měšćanostaj Wojerec a Budyšina, wjesnjanosća Chrósćic, Njeswačidła, Kubšic, Hodźija a Malešec kaž tež zastupjerjo komunalnych serbskich dźěłowych kruhow.
slk_Latn szl_Latn